Ladyville

Ladyville is en Gemeen in’n Distrikt Belize von dat Land Belize.

De Öörd Ladyville un Lords Bank sünd deelwies tohoopwussen un billt en wichtigen Vöroort to Belize-Stadt.

 Geografie 

duum|Luftbild von en Deel von Ladyville (2006)
De Oort liggt an dat linke Över von’n Belize River un an de Küst von de Karibische See.

De Naveröörd sünd Belize-Stadt in’n Süüdoosten, Western Paradise in’n Süden, Tropical Park in’n Süüdwesten, Lord’s Bank in’n Westen un Gentleville un Maxboro in’n Noordwesten.

 Historie 

De Speerspitzen ut de Tied 8000 v. Chr., de Thomas Kelly 1982 in Ladyville funnen hett, höört to de öllsten Funnen in ganz Belize.

Bet 2007 hett in’n Noorden von Ladyville en Shrimp-Farm von de Nova Companies Belize Limited bestahn (Belize Shrimp Growers Association).

 Inwahnertall 

 Weertschop un Infrastruktur 

In Ladyville doot de Price Barracks liggen, in de de Belize Defence Force ehren Sitt hett.

De Oort liggt üm un bi twölv Kilometer von Belize-Stadt weg. Vele Inwahners sünd dorüm Pendlers in de Hööftstadt.

An Ünnernehmens gifft dat ünner annern de Belikin Brewery un de Affüllanlagen von Bowen and Bowen, Ltd., de Affüllers för Coca Cola in Belize sünd.

 Verkehr 

duum|De Flegerhaven
De Oort liggt an’n Philip Goldson Highway, de in’n Noordwesten na Orange Walk un Corozal un wieder na de Grenz to Mexiko löppt un in’n Süüdoosten na Belize-Stadt.

Twüschen Ladyville un den George Price Highway in Western Paradise in’n Süden warrt opstunns (Stand 2019) en ne’e Straat boot.

In Ladyville liggt de gröttste Flegerhaven von Belize, de Philip S. W. Goldson International Airport.

 Scholen 

Dat gifft in Ladyville Grundscholen, de von verscheden Karken bedreven warrt: de röömsch-kathoolsche Kark, en evangelikale Kark un de Söventen-Dags-Adventisten. An Sekundärscholen gifft dat de     Ladyville Technical High School un dat Tubal Trade Institute.

 Footnoten 

 Weblenken 

Kategorie:Gemeen
Kategorie:Distrikt Belize